Byjubileet. I 2023 feiret Arendal at det var 300 år siden byen fikk status som kjøpstad. Et trebinds bokverk om Arendalsregionens historie er utgitt. Første bind heter "Arendal før kjøpstaden" og går fram til 1723; "I sjøfartens tid" går fram til år 1900 og "Moderne tider" omhandler perioden fra 1900 til vår tid. Selskapet Morrow Batteries bygger batterifabrikk i Arendal. Fabrikken er under bygging i Eyde energipark ved Longumkrysset og selskapet har etablert kontor i Havnegaten, mens forretningsadressen er Kristiansand. Hove er en omstridt område, den gamle campingplassen ligger som et næringsareal inne i Raet nasjonalpark. Glassheisen til Fløyheia ble åpnet av ordfører Nordli 6.august 2021. E18 ble 2.juli 2019 åpnet som firefelts motorvei fra Harebakken i Arendal til Tvedestrand. Veien går i tunnel gjennom Hesthagfjell og Træfjell og før veiarbeidet startet ga arkeologiske utgravinger i traseen ny spennende kunnskap om steinalderen i Aust-Agder og Norge. Dette skjedde bl.a. på Sagene i Austre Moland. Ny firefelts motorvei fra Harebakken i Arendal til Grimstad er under planlegging. Arendalsuka arrangeres midt i august hvert år og avsluttes med partilederdebatt.